open-index/open-wikipedia-markdown huggingface dataset:
Sinatra (minisarja)

**Sinatra** (; myös *The Frank Sinatra Story*) on James Steven Sadwithin ohjaama yhdysvaltalainen neliosainen minisarja vuodelta 1992. Minisarjan käsikirjoittajina olivat William Mastrosimone ja Abby Mann. Elokuvan tuottajana oli Richard M. Rosenbloom ja tuotantoyhtiöinä TS Productions ja Warner Bros. Television. *Sinatran* pääosissa ovat Philip Casnoff, Olympia Dukakis, Joe Santos, Gina Gershon, Nina Siemaszko ja Marcia Gay Harden.

*Sinatra* on genreltään elämäkerrallinen draama, joka kertoo laulaja-näyttelijä Frank Sinatran elämästä ja urasta. *Sinatra* kuvattiin New Jerseyn Hobokenissa ja Kalifornian Los Angelesissa 19 miljoonan dollarin budjetilla helmi-toukokuussa 1992. Frank Sinatran nuorin tytär Tina Sinatra tarjosi alun perin Ray Liottalle Sinatran roolia, mutta Liotta kieltäytyi siitä. Liotta näytteli Frank Sinatraa vuonna 1998 televisioelokuvassa *[[Rat Pack (televisioelokuva)|Rat Pack]]*. Minisarjan ensimmäinen osa ensiesitettiin CBS-kanavalla 8. marraskuuta vuonna 1992. Minisarja sai muun muassa kolme Golden Globe -ehdokkuutta ja yhdeksän Primetime Emmy -ehdokkuutta, joista *Sinatra* voitti lopulta yhden Golden Globen ja kaksi Primetime Emmyä vuonna 1993. Warner Home Video julkaisi *Sinatran* VHS:nä vuonna 1993 ja DVD:nä 2008.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu minisarjaa ja sen pääroolia tasapaksuiksi ja harmittelee Sinatran 1950-luvun huippukauden kuittaamista kuvakavalkadina. Hän antaa *Sinatralle* kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
* 
* 
* ''Sinatra'' TCM Movie Databasessa
Oscar-gaala 2015

**Oscar-gaala 2015** oli 87. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2014 parhaille elokuville. Gaala järjestettiin Dolby-teatterissa Los Angelesin Hollywoodissa 22. helmikuuta 2015. Gaalan juonsi ensi kertaa näyttelijä Neil Patrick Harris.

Oscar-kunniapalkinnot jaettiin tänä vuonna Jean-Claude Carrièrelle, Hayao Miyazakille ja Maureen O’Haralle. Jean Hersholtin humanitaarisen palkinnon sai Harry Belafonte.

Oscar-ehdokkaat julkistettiin 15. tammikuuta 2015. Eniten ehdokkuuksia saivat *[[Birdman (elokuva)|Birdman]]* ja *[[The Grand Budapest Hotel]]*, jotka molemmat saivat yhdeksän ehdokkuutta.

*Birdman* ja *The Grand Budapest Hotel* saivat molemmat myös eniten palkintoja, molemmat neljä Oscaria. *Birdman* palkittiin parhaana elokuvana sekä parhaasta ohjauksesta, alkuperäiskäsikirjoituksesta ja kuvauksesta. *The Grand Budapest Hotel* palkittiin parhaasta musiikista, lavastuksesta, puvustuksesta ja maskeerauksesta. Julianne Moore palkittiin parhaan naispääosan Oscarilla elokuvasta *[[Edelleen Alice]]* ja Eddie Redmayne parhaan miespääosan Oscarilla elokuvasta *[[Kaiken teoria (elokuva)|Kaiken teoria]]*.

## Televisiointi
Suomessa gaala lähetettiin suorana lähetyksenä Yle Teemalla sunnuntain ja maanantain välisenä yönä 22–23. helmikuuta. Punainen matto -osuus alkoi noin klo. 2.00 ja itse gaala alkoi kolmen jälkeen. Koko Oscar-lähetys uusittiin kanavalla suomeksi tekstitettynä maanantai-iltana 23. helmikuuta.

## Voittajat ja ehdokkaat

Voittajat on listattu ensimmäisenä ja **lihavoitu**.

### Useamman ehdokkuuden ja palkinnon saaneet elokuvat

## [[Oscar-kunniapalkinto|Oscar-kunniapalkinnot]]
* Jean-Claude Carrière
* Hayao Miyazaki
* Maureen O’Hara

### [[Jean Hersholtin humanitaarinen palkinto]]
* Harry Belafonte

## Lähteet

## Aiheesta muualla
*Virallinen sivusto
Punta del Este

**Punta del Este** on kaupunki ja lomakohde Maldonadon departementissä eteläisessä Uruguayssa. Vuoden 2011 laskennassa kaupungissa oli vajaat 10&nbsp;000 asukasta, mutta kesäisin lomakauden aikaan siellä on henkilöitä paljon enemmän.

Ensimmäiset eurooppalaiset, espanjalaiset, saapuivat Punta del Esteen 1500-luvulla. Vuonna 1907 Punta del Esten kylästä tuli kaupunki. Kaupunkia on kutsuttu Etelä-Amerikan Monacoksi, johtuen siitä, että Punta del Estessä on kasino, joista Monaco on tunnettu.

Punta del Esten katuradalla ajetaan sähköformuloiden Formula E -sarjan osakilpailuja.

## Lähteet

## Aiheesta muualla
Luettelo pankkisuvuista

Tämä on **luettelo pankkisuvuista**. Pankkiirisuvut ovat sukuja, jotka ovat olleet mukana pankkialalla useiden sukupolvien ajan, yleensä nykyaikana pankkien omistajina tai yhteisomistajina, ja jotka ovat usein saaneet nimensä suvunsa mukaan. 

Pankkiirisuvut ovat olleet tärkeitä pankkitoiminnan historiassa, erityisesti ennen 1900-lukua. Pankkiirisuvut ovat olleet ja ovat edelleen olemassa monissa maissa.

## Luettelo

## Lähteet
Stefan Matteau

**Stefan Matteau** (s. 23. helmikuuta 1992 Chicago, Yhdysvallat) on Yhdysvalloissa syntynyt kanadalainen uransa lopettanut jääkiekkoilija. Vasemmalta laukovan Matteaun pelipaikka on vasen laitahyökkääjä. New Jersey Devils varasi hänet numerolla 29 . Matteau debytoi NHL:ssä tammikuussa 2013 New York Islandersiä vastaan. Kauden aikana hän pelasi 17 peliä tehoin 1+2=3. Kauden 2013–2014 Matteau vietti kokonaan farmissa ja kauden 2014–2015 hän aloitti niin ikään farmissa. Matteaun isä Stéphane Matteau on myös entinen jääkiekkoilija ja Stanley Cup -voittaja vuodelta 1994 New York Rangersin riveistä.

## Lähteet
*
Rat Pack (televisioelokuva)

**Rat Pack** () on HBO:n ja Original Filmin tuottama yhdysvaltalainen televisioelokuva vuodelta 1998. Televisioelokuva on genreltään draama, ja sen ohjasi Rob Cohen, käsikirjoitti Kario Salem ja tuotti Fred C. Caruso. *Rat Pack* kertoo Rat Packista. Televisioelokuvan pääosissa ovat Ray Liotta Frank Sinatrana, Joe Mantegna Dean Martinina, Don Cheadle Sammy Davis Juniorina ja Angus Macfadyen Peter Lawfordina.

*Rat Pack* kuvattiin Kalifornian Los Angelesissa 33:ssa päivässä 9,6 miljoonan dollarin budjetilla, ja televisioelokuva ensiesitettiin Yhdysvalloissa 22. elokuuta vuonna 1998. *Rat Pack* sai 24 palkintoehdokkuutta, joista se voitti seitsemän. Televisioelokuva sai muun muassa Golden Globen ja kolme Primetime Emmy -palkintoa. Rotten Tomatoes -sivuston mukaan kriitikoiden arvosteluista 67 prosenttia on myönteistä perustuen kahteentoista arvosteluun. Televisioelokuva on julkaistu Yhdysvalloissa virallisena DVD:nä viimeksi vuonna 2007.

## Näyttelijät

## Lähteet

## Aiheesta muualla
* 
* 
* 
* ''Rat Pack'' TCM Movie Databasessa
Britannia Hospital – juhlapäivä

**Britannia Hospital – juhlapäivä** (*Britannia Hospital*) on brittiläinen musta komediaelokuva vuodelta 1982. Britannian julkista terveydenhoitoa satirisoivan elokuvan on ohjannut Lindsay Anderson.

*Britannia Hospital* on viimeinen Andersonin arvostetusta kolmen elokuvan sarjasta, jotka kaikki on kirjoittanut David Sherwin ja joissa kaikissa Malcolm McDowell esittää jokamieshahmoa nimeltä Mick Travis. Elokuvassa *[[Jos... (elokuva)|Jos...]]* (1968) hän tekee vallankumousta sisäoppilaitoksessa, elokuvassa *[[Onnenpoika (elokuva)|Onnenpoika]]* (1972) hän etenee kahvin myyntimiehestä filmitähdeksi, ja tässä elokuvassa hän on röyhkeä reportteri, joka tutkii erään professori Millerin touhuja. Trilogian elokuvissa on muitakin yhteisiä henkilöhahmoja, mutta tarinat ovat täysin erillisiä.

## Juoni
Britannia Hospitalin uusi lisärakennus odottaa avajaisiaan, joihin vieraaksi on tulossa myös kuningataräiti. Sairaalan johtaja Potter (Leonard Rossiter) törmää mielenosoittajiin, jotka protestoivat afrikkalaisen diktaattorin oleskelua sairaalan VIP-potilaana. Lisäksi keittiöhenkilökunta lakkoilee yksityispotilaiden erikoisten ruokatoiveiden takia, ja uuden siiven johtaja professori Millar on kaikkea muuta kuin yhteistyöhaluinen.

Mick Travis (McDowell) on sairaalassa kuvaamassa salaa dokumenttielokuvaa sieltä raportoiduista oudoista tutkimustavoista. Kaaos on valmis, ja ruumiitakin alkaa tulla.

## Näyttelijät

## Vastaanotto
*Britannia Hospital* ei kerännyt odotetusti katsojia ja sai valtaosin kielteisiä arvosteluja. Tuottajayhtiö EMI veti elokuvan pois teattereista kuukauden kuluttua ensi-illasta.  Kriitikko Ian Haydn Smith pitää *Britannia Hospitalia* Andersonin uran pohjanoteerauksena, jossa satiirin korvaaminen tavanomaisemmalla komedialla ei auta elokuvaa kritisoimaan National Health Servicen toimintaa.

Kymmenestä suomalaisesta ensi-iltakriitikosta yksi antoi *Britannia Hospitalille* kolme tähteä, kaksi arvostelijaa kaksi tähteä ja kolme yhden tähden, keskiarvona 1,22 tähteä neljästä.
*[[Video-opas|Video-oppaassa]]* vuodelta 1994 Bello Romano antoi elokuvan Suomessa julkaistulle VHS-kasettiversiolle neljä tähteä viidestä, joka teoksen mukaan vastaa sanallista arviota ”erinomainen”. Hänestä elokuva on pureva ja etenkin anarkismiin taipuvaisia viihdyttävä satiiri.

## Lähteet

## Aiheesta muualla
* Artikkeli elokuvasta BFI:n sivustolla
* Elokuvan tuotantomuistiinpanoja ja valokuvia
Wilson (Pohjois-Carolina)

**Wilson** on kaupunki Pohjois-Carolinan osavaltiossa Yhdysvalloissa. Wilson on samannimisen piirikunnan pääkaupunki ja samalla myös suurin kaupunki. Kaupungilla on pinta-alaa 60,7 km², josta on vettä 0,4 %. Wilsonin asukasluku oli 50&nbsp;113 vuonna 2013 ja asukastiheys 736,3 as/km². Wilsonin asukkaista on 48% afroamerikkalaisia, 43% valkoihoisia ja 9% etnisiä ryhmiä, joita ovat esimerkiksi aasialaiset, latinot, vietnamilaiset ja kiinalaiset.

Wilsonin historia ylettyy 1800-luvun alkuun, jolloin kaupunki tunnettiin Toisnotin yhteisönä. Wilsonin läpi kulkee seitsemän moottoritietä, ja kaupungissa on kaksi lentokenttää. Wilsonilla on lisäksi oma koripallojoukkue ja päivittäin ilmestyvä *Wilson Daily Times* -paikallislehti, joka perustettiin vuonna 1896. Wilsonissa sijaitsee monia kouluja, joihin lukeutuu kaksi collegea.

## Aiheesta muualla

* Kaupungin virallinen kotisivu
Valekytät

**Valekytät** (*Let’s Be Cops*) on yhdysvaltalainen Luke Greenfieldin ohjaama sekä Nicholas Thomasin käsikirjoittama komediaelokuva. Elokuvassa seurataan kahta Jake Johnsonin ja Damon Wayans, Jr.:n esittämää kaverusta, jotka ovat olevinaan Los Angelesin poliiseja. Sivurooleissa nähdään myös esimerkiksi Nina Dobrev, Rob Riggle ja Keegan-Michael Key. Elokuvan ensi-ilta oli 13. elokuuta 2014.

## Lähteet
Alexander Koch

**Alexander Koch** (s. 24. helmikuuta 1988 Grosse Pointe Park, Michigan, Yhdysvallat) on yhdysvaltalainen näyttelijä. Hän on näytellyt Junior Rennietä Stephen Kingin romaaniin perustuvassa televisiosarjassa *[[Under the Dome]]*.

Koch valmistui vuonna 2006 Grosse Pointe South High Schoolista. 188 senttimetriä pitkän Kochn ensimmäinen elouvarooli oli Eddie O'Keefen ohjaamassa vuonna 2011 valmistuneessa lyhytelokuvassa *Ghosts*. Vuonna 2012 hän oli sivuroolissa *Underemployed*-televisiosarjan yhdessä jaksossa. Vuodesta 2013 asti hän on esittänyt Junior Rennietä *Under the Dome*-sarjassa. Vuonna 2020 hän esiintyi elokuvassa 'Sightless'.

## Aiheesta muualla
*
Drochia

**Drochia** (, ) on kaupunki Pohjois-Moldovassa. Tämä noin 20&nbsp;500 asukkaan kaupunki toimii  88&nbsp;500 asukkaan Drochian piirin  hallintokeskuksena. Kaupunki on kasvanut vuoden 2004 jälkeen, jolloin väkiluku oli 16&nbsp;606.

Drochiassa on rautatieasema Ukrainan Hmelnytskyistä Kamjanets-Podilskyin kautta Pohjois-Moldovan Bălțiin johtavan radan varrella.
 

Kuva:Primaria orasului Drochia - Wiki.JPG|Drochian kaupungintalo.
Kuva:Consiliu Raional Drochia si Bustul lui St.cel Mare.JPG|Drochian piirin hallintorakennus, etualalla Tapani III Suuren patsas.
Kuva:Catedrala Maicii Domnului - intrare.JPG| Katedraali.
Kuva:Gara Drochia 01.JPG| Drochian rautatieasemaa.
Kuva:Statia Auto Drochia.JPG| Linja-autoasema.


## Lähteet

## Aiheesta muualla

*Sääennuste Drochiaan (meteo2.md)
Hästholmen (Ödeshög)

**Hästholmen** on taajama Ödeshögin kunnassa Ruotsissa. Se sijaitsee Itä-Götanmaan läänissä ja Itä-Götanmaan maakunnassa Vänernin itärannalla. Vuoden 2010 lopussa taajamassa oli 342 asukasta.

## Väestönkehitys

## Lähteet
Geoffrey Salmond

**William Geoffrey Hanson Salmond** (19. elokuuta 1878 – 27. huhtikuuta 1933) oli Kuninkaallisten lentojoukkojen komentaja ensimmäisen maailmansodan aikana ja jatkoi Kuninkaallisissa ilmavoimissa sodan jälkeen toimien korkeissa viroissa Lähi-idässä, Britanniassa ja Intiassa.

## Aiheesta muualla
Sean Simpson

**Sean Simpson** (s. 4. toukokuuta 1960 Essex, Iso-Britannia) on britannialaissyntyinen kanadalainen jääkiekkovalmentaja ja entinen pelaaja. Nykyisin hän on KHL-seura Lokomotiv Jaroslavlin päävalmentajana. Pelaajana 183-senttinen ja 79-kiloinen Simpson oli vasemmalta laukova hyökkääjä. Hän pelasi AHL:ssä New Brunswick Hawksissa ja Springfield Indiansissa, ennen kuin siirtyi pelaamaan Eurooppaan vuonna 1983. Euroopassa Simpson pelasi Hollannissa, Sveitsissä ja Italiassa. Tilburg Trappersin vuosinaan Hollannissa Simpson pelasi myös Kanadan jääkiekkomaajoukkueessa kuusi peliä tehoin 3+1. Hän lopetti uransa vuonna 1992. Valmentajaura alkoi jo samana vuonna EV Zugissa, jonka valmentajana Simpson toimi vuoteen 2008 asti. Hän valmensi myös Kanadaa lyhyen ajan vuonna 2008. Valmennusjakso Kanadan peräsimessä tuotti Spengler Cupin voiton. Vuonna 2010 hän siirtyi Sveitsin jääkiekkomaajoukkueen päävalmentajaksi. Hän oli joukkueen valmentajana viisissä MM-kisoissa ja yksissä talviolympialaisissa parhaana saavutuksenaan vuoden 2013 MM-kisojen sensaatiomainen hopeamitali. Huhtikuussa 2014 Simpson siirtyi KHL-seura Lokomotiv Jaroslavlin päävalmentajaksi.

## Lähteet
*
Wyndham Deedes

**Wyndham Henry Deedes** (10. maaliskuuta 1883 – 2. syyskuuta 1956) oli Britannian armeijan upseeri ja siviilivirkamies. Hän toimi muun muassa Palestiinan brittiläisen mandaatin korkeana edustajana (Chief secretary).

Deedesin perustama Anglo-Israel Association myöntää vuosittain hänen kunniaksi opiskelustipedenjä brittiläisistä yliopistoista valmistuneille henkilöille jatko-opiskeluun Israelissa.

## Lähteet
Luis Miguel Dominguín

**Luis Miguel González Lucas** (9. marraskuuta 1926 &ndash; 8. toukokuuta 1996) oli tunnettu espanjalainen härkätaistelija, joka tunnettiin nimellä **Luis Miguel Dominguín**.

Dominguínin isä Domingo Dominguín oli oman aikansa tunnetuimpia härkätaistelijoita. Dominguín teki jo 11-vuotiaana ensimmäisen julkisen esiintymisensä kehässä. Hän oli suosittu 1940- ja 1950-luvuilla etenkin Espanjassa, Portugalissa ja Kolumbiassa. Dominguínista tuli seurapiirihenkilö, jolla oli muun muassa Pablo Picasso ystävänään ja rakkaussuhde yhdysvaltalaisnäyttelijä Ava Gardnerin kanssa vuonna 1954. Dominguín jäi eläkkeelle vuonna 1973. Hänen viimeinen härkätaistelunsa oli Barcelonassa 12. syyskuuta 1973.

Dominguín avioitui italialaisen näyttelijän Lucia Bosén kanssa 1. maaliskuuta 1955 Las Vegasissa, ja he saivat lapset Miguel (s. 1956), Lucia (s. 1957) ja Paola (s. 1960). Dominguín ja Bosé erosivat vuonna 1967. Dominguínin toinen ja viimeinen avioliitto oli Rosario Primo de Riveran kanssa. He avioituivat vuonna 1987, ja heidän avioliittonsa kesti Dominguínin kuolemaan 1996 asti. Luis Miguel Dominguín kuoli 69-vuotiaana sydämen vajaatoimintaan, ja hänet haudattiin San Enrique de Guadiaron hautausmaalle Andalusian Cádiziin lähelle Sotograndea.

## Lähteet

## Aiheesta muualla
* ''Daily Telegraph'' -muistokirjoitus
Nexus 6 (puhelin)

**Nexus 6** on kuudes Google Nexus -puhelin, jota valmistaa Motorola Mobility. Laite julkaistiin 15. lokakuuta 2014. Puhelimessa on 5,96 tuuman AMOLED 2K -näyttö. Puhelimen prosessori on 2,7 GHz:n Snapdragon 805.

## Lähteet
FC Dreeverit

**FC Dreeverit** oli vuosina 1995-2005 toiminut oululainen jalkapalloseura.

Seuran miesten jalkapallojoukkue nousi Suomen kolmanneksi korkeimmalle sarjatasolle Kakkoseen kaudeksi 2005. Seura säilytti sarjapaikkansa, mutta seura muutti vuoden 2006 tammikuussa nimekseen Oulun Palloseura - jalkapallo ry eli lyhenteenä OPS-jp. Kaudesta 2008 alkaen sarjapaikan haltija on ollut seuran manageri Miika Juntusen perustama Oulun jalkapallon tuki ry, ja kaudesta 2011 alkaen seura on käyttäen lyhennettä OPS.

FC Dreeverillä oli myös kakkosjoukkue FC Dreeverit II. Joukkue nousi samaan sarjaan eli Pohjoisen Kolmoseen kauden 2001 päätteeksi eli samaan sarjaan FC Dreeverin edustusjoukkueen kanssa. Sääntöjen mukaan saman seuran kakkosjoukkueen ja edustusjoukkueen pelaaminen samassa sarjassa ei ollut mahdollista, joten kakkosjoukkue irrottautui omaksi seurakseen Oulun Jalkapalloklubi eli OuJK vuoden 2002 alusta.

## Lähteet
Louella Parsons

**Louella Parsons** (oikealta nimeltään **Louella Rose Oettinger**; 6. elokuuta 1881 Freeport, Illinois &ndash; 9. joulukuuta 1972 Santa Monica, Kalifornia) oli yhdysvaltalainen juorukolumnisti ja käsikirjoittaja.

Parsons oli ensimmäinen elokuvamaailmasta kirjoittanut kolumnisti. Hänen kolumniaan luki 20 miljoonaa ihmistä, ja hänen kolumniaan julkaistiin maailmanlaajuisesti 400:ssä sanomalehdessä. Parsons pysyi ”Hollywoodin kuningattarena” Hedda Hopperin tuloon asti. Parsons ja Hopper kilpailivat keskenään, ja heidän välillään oli vuosikausia kestänyt vihanpito. Louella Parsons kirjoittamisen ohella esiintyi muutamissa elokuvissa. Hän oli aviossa kolme kertaa, ja hän sai ensimmäisestä avioliitostaan yhden tyttären. Parsons kuoli 91-vuotiaana arterioskleroosiin. Hänellä on kaksi tähteä Hollywood Walk of Famella.

## Aiheesta muualla
*
FS Hirondelle (1869)

**Hirondelle** oli Ranskan laivaston vuonna 1869 vesillelaskettu puurunkoinen risteilijä, joka oli valmistuessaan keisarillinen jahti.

## Valmistus
Alus tilattiin Le Havresta Chantiers et Ateliers Augustin Normandilta, missä köli laskettiin 1. heinäkuuta 1868. Alus laskettiin vesille 15. huhtikuuta 1869 ja otettiin palvelukseen vuonna 1871.

## Palvelus
Alus poistettiin laivastoluettelosta 11. joulukuuta 1896.

## Lähteet
*

### Viitteet
Ilot, halut ja valheet

**Ilot, halut ja valheet** on Milla Rumin 3. lokakuuta 2014 julkaistu esikoisalbumi. Sen on tuottanut Anssi Växby, joka myös vastaa kappaleiden sovituksista. Kaikki kappaleet on säveltänyt ja sanoittanut artisti itse.

Albumin ensimmäinen single ”Sitä mikä vaan” julkaistiin elokuussa 2013. Myöhemmin albumilta julkaistiin myös kolme muuta singleä vuonna 2014: ”Luulaulu” tammikuussa, ”Hei ihminen” huhtikuussa ja viimeisimpänä albumin nimikappale syyskuussa. Singleistä ”Luulaulu” on tilastoitunut Musiikkituottajat – IFPI Finlandin keräämille listoille; radiolistan sijalle 100.

Albumi ei ole sijoittunut Suomen viralliselle albumilistalle.  

## Kappaleet

## Arvostelut
* Desibeli.net: 
* Helsingin Sanomat: *positiivinen*
* Keskisuomalainen: *positiivinen*
* Smackthejack.net: 
* Soundi: 

## Lähteet
Epithelantha

**Epithelantha** on kaksilajinen kaktuskasvisuku. Lajit ovat pienikokoisia ja kauniita autiomaan kaktuksia, joita löytää avoimelta aavikolta usein kalkkikivilaattojen joukosta. Lajit ovat äärimmäisen muuntelevia, mistä johtuu, että niitä on aikojen kuluessa kuvattu ja nimetty useiksi lajeiksi. Eniten ne muistuttavat syyläkaktuksia (*Mammillaria*). Suvun tieteellinen nimi on yhdistelmä kreikan sanoja epi ’päällä’, thele ’nänni’ ja anthos ’kukka’, ja sillä viitataan kukkien sijaintiin nystyröiden päässä.

## Tuntomerkit
Kasvit ovat yksi- tai monivartisia, äärimmäisen vaihtelevia kooltaan, piikeiltään, ulkoasultaan ja väriltään. Varsi on päältä litistynyt pallo, läpimitaltaan 1–6&nbsp;cm ja nystyinen. Piikkien runsaus peittää varren. Nystyjen päässä on pienet kääpiöversot eli areolit, joihin kiinnittyy 19–38 valkoista tai vaaleankeltaista piikkiä useassa kiehkurassa. Kukat sijaitsevat nuorten nystyjen kärjissä varsipallon yläpinnalla, ovat kellomaisia, väriltään valkoisia tai vaaleanpunaisia ja läpimitaltaan 3–12&nbsp;mm. Hedelmä on nuijamainen, punainen, avautumaton ja muutamasiemeninen. Siemenet ovat soikeita ja kiiltävän mustia, pinnaltaan verkkokuvioisia tai nystyisiä.

## Levinneisyys
Suku on levinnyt Yhdysvaltojen Arizonaan, Uuteen-Meksikoon ja Teksasiin sekä Meksikon Coahuilaan, San Luis Potosiin ja Nuevo Leóniin.

## Lajit
Suvussa on kaksi lajia, joskin on esitetty, että ne voitaisiin yhdistää yhdeksi.
**Epithelantha bokei*
**Epithelantha micromeris*

## Lähteet
Anderson E. F. 2001: The Cactus Family. - Timber Press. Portland, Oregon. 

### Viitteet
Hedda Hopper

**Hedda Hopper** (oikealta nimeltään **Elda Furry**; 2. toukokuuta 1885 Hollidaysburg, Pennsylvania – 1. helmikuuta 1966 Los Angeles, Kalifornia) oli yhdysvaltalainen näyttelijä  ja juorupalstaa kirjoittanut kolumnisti. Hopper oli yksi Yhdysvaltain tunnetuimmista kolumnisteista Louella Parsonsin ohella. Ennen kirjoittamista Hopper oli työskennellyt näyttelijänä. Hopperin omaa kolumnia *Hedda Hopper’s Hollywood* julkaistiin *[[Los Angeles Times]]issa*.

Hedda Hopper kasvoi yhdeksänlapsisessa perheessä Pennsylvaniassa. Hän jätti kahdeksannen luokan kesken auttaakseen kotona ja isänsä lihakaupassa, ja kadehti veljiensä vapautta. Nähtyään Ethel Barrymoren lavalla, Hopper päätti tulla näyttelijäksi. Hän opiskeli musiikkia Pittsburghissa ja liittyi sitten kiertueseurueeseen New Yorkissa. Vuonna 1908 hän esiintyi The Pied Piperin kuorossa ja tapasi näyttelijä DeWolf Hopperin, joka oli häntä 27 vuotta vanhempi; hänestä tuli hänen viides vaimonsa ja hän muutti nimensä Heddaksi.

Poikansa syntymän jälkeen vuonna 1915 Hopperit muuttivat  Hollywoodiin. Hedda teki pieniä näyttämö- ja elokuvarooleja, joilla hän sai taloudellisen riippumattomuuden. Hopperit erosivat vuonna 1922.

Vuonna 1938 Hopper aloitti palstansa "Hedda Hopper's Hollywood". Hänellä oli elokuva- ja teatteritaustansa takia erinomaiset kontaktit. Hänestä tuli mahtava kilpailija juorukuningatar Louella Parsonsille, ja hänet tunnettiin kaikialla elegantista hatustaan. Kolumnisti Hopperin politiikka muuttui yhä konservatiivisemmaksi ja hänen moraalinsa ankarammaksi. Hän kampanjoi kiivaasti kommunismia vastaan Hollywoodissa. Huipussaan hänellä oli 35 miljoonaa lukijaa.

Tarkalleen ottaen Hopper ei kirjoittanut tekstejään itse, vaan saneli henkilökunnalleen, jotka sitten tarkistivat ja kirjoittivat kolumnin lopullista hyväksyntää varten. Hän ei osannut oikeinkirjoitusta tai kielioppia eikä välittänyt niistä.

## Lähteet

## Aiheesta muualla

*
Kalle Pitkänen

**Kalle Pitkänen** (4. maaliskuuta 1869 Kuopion maalaiskunta – 6. joulukuuta 1952 Kuopion maalaiskunta) oli suomalainen runoilija.

Pitkäsen vanhemmat olivat suutari Juho Pitkänen ja Ulriika Maria Hassinen.

Pitkäsen 1910 julkaiseman runon aiheena olivat elokuussa 1907 tapahtunut Kuopion Haapaniemen rullatehtaan palkkarahojen ryöstö ja lokakuussa 1907 tapahtunut Karhonsaaren sahan kassanhoitajan ryöstö. Ryöstäjät kuuluivat maanalaiseen työläisaktivistien järjestöön, jonka yksi keskeisistä johtajista Savossa oli marraskuussa 1907 Suomesta paennut *[[Savon Työmies (1906–1918)|Savon Työmies]]* -lehden päätoimittaja Johan Arvid Mustonen.

## Teoksia
* *Runo Haapaniemen ja Karhonsaaren ryöstöstä, joka tapahtui w. 1907* ; kirj. suutari. Kirjapaino Sanan Valta, Kuopio 1910

## Lähteet
* Pohjoissavolaisen kaunokirjallisuuden bibliografia : Kalle Pitkänen 
*  Heikki Kekäläinen : Juantehtaan kuningaskunta : Työväenliike Juankoskella 1905–1915, Suomen historian pro gradu, Itä-Suomen yliopisto 2010, Haapaniemen ja Karhonsaaren ryöstöstä s. 58
Berkshire Battalion

**Berkshire Battalion** on yhdysvaltalainen jääkiekkoseura, joka on kotoisin North Adamsista Massachusettsista. 
Se pelaa FHL-liigaa.

## Aiheesta muualla
* Berkshire Battalionin verkkosivut
Tossa de Mar

**Tossa de Mar** on kunta Gironan maakunnassa Katalonian itsehallintoalueella Espanjassa. Tossa de Mar sijaitsee 103 kilometriä Barcelonasta pohjoiseen ja 100 kilometriä Ranskan rajalta etelään. Tossa de Marissa oli vuoden 2017 väestönlaskennan mukaan 5 542 asukasta. Kunnan on pinta-ala on 38,58 km² ja asukastiheys 143,7 as/km².

Tossa de Mar on suosittu lomakohde, ja kunnan pääelinkeinoihin kuuluukin turismi. Tossa de Marissa kasvatetaan viinin valmistukseen tarkoitettuja viiniköynnöksiä ja korkkia. Ennen turismia Tossa de Mar oli pieni kalastajayhteisö.

## Kuvia

Tossa de Mar Torreón JMM.JPG|Etualalla Castell de Tossa   
Tossa de Mar 032.JPG|Carrer dels Pescadors
Tossa de Mar, iglesia 01.jpg|Església de Sant Vicenç de Tossa
Vila Vella-Tossa de Mar (11).JPG|Vila Vella (Vanhakaupunki)
PLATJA GRAN - TOSSA - IB-423.JPG|Platja Gran


## Lähteet

### Viitteet

## Aiheesta muualla
* Kunnan virallinen kotisivu
Raija Rovamo

**Raija Marjut Rovamo**, o.s. *Oksala*, (27. huhtikuuta 1926 Viipuri – 7. marraskuuta 1995) oli suomalainen kirjailija.

## Henkilöhistoria
Rovamon vanhemmat olivat tehtaan virkailija Kaarlo Emil Oksala ja Hilja Maria Pamppunen. Raija Rovamo pääsi ylioppilaaksi 1946 Varkauden yhteiskoulusta. Hänellä oli opintoja Suomen teatterikoulussa vuonna 1947 sekä Helsingin yliopistossa vuosina 1948–1950 ja vuodesta 1972. Varkauden teatterissa Rovamo oli 1946–1947 ja Suomen työväenteatterissa 1948. Rovamo oli ammatiltaan toimistotyöntekijä. Kiinteistövälittäjänä hän toimi vuosina 1977–1979. Rovamo avioitui vuonna 1951 lääketieteen lisensiaatti Yrjö Rovamon (ent. Romanov, s. 1918) kanssa.

## Teoksia
Rovamon psykologinen romaani *Pukuhuone* sijoittui teatterimaailmaan:
* *Pukuhuone* : romaani. WSOY 1958

## Lähteet
* Pohjoissavolaisen kaunokirjallisuuden bibliografia : Raija Rovamo 
* Kirjasampo.fi : Pukuhuone
* Hautakuva: https://commons.wikimedia.org/wiki/File:Hauta_Raija_Marjut_Rovamo.jpg

### Viitteet
Janne Kuusela

**Janne ”Jansku” Kuusela** (s. 1976 Karkkila) on suomalainen muusikko, joka on ollut Liekki-yhtyeen laulaja-kitaristi ja myös säveltäjä ja sanoittaja. Sitä ennen hän vaikutti Karkkiautomaatissa vuosina 1993–1998 ja oli myös Tehosekoittimen ensimmäinen laulaja 1991–1992. Lisäksi Kuusela oli mukana yhtyeessä Cry Bar. 

Kuuselaa on kutsuttu jopa musiikilliseksi neroksi, hänen tajunnanvirtana tekemiä laulutekstejään puolestaan on pidetty vaikeaselkoisina.

Ranka Kustannuksen omistaja Riku Pääkkösen mukaan Kuusela teki hänen kanssaan sopimuksen sooloalbumin julkaisemisesta vuonna 2013. Taiteilijanimeä **Jansky** käyttänyt Kuusela julkaisikin "Forest"-nimisen kappaleen Spotifyssa, mutta hän veti sen melkein heti takaisin, koska se ei ollut hänen mielestään sittenkään tarpeeksi hyvä. Pääkkösen mukaan Kuuselalla oli tekeillä albumillinen Liekki-henkistä elektronista rytmimusiikkia. Ensimmäiset demot olivat hyviä, mutta projekti paisui ja levisi lopulta käsiin. Sooloalbumia ei koskaan julkaistu, vaan levytyssopimus purettiin kahden vuoden kuluttua.

## Diskografia
### Karkkiautomaatti
* *[[Karkuteillä]]* (1994)
* *[[Kaksi-nolla]]* (1996) 
* *[[Suudelmilla]]* (1998)

### Liekki
**[[Magio]]* (2001)
**[[Korppi (albumi)|Korppi]]* (2003)
**[[Rajan piirsin taa]]* (2005)
**[[Kalliot leikkaa]]* (2007)
**[[Hyönteinen (albumi)|Hyönteinen]]* (2008)
**[[Paimen (albumi)|Paimen]]* (2010)

### Cry Bar
**[[We Built This Ship]]* (2011)

## Lähteet
Get Up, Stand Up!

**Get Up, Stand Up** oli vuonna 2005 esitetty kykyjenetsintäkilpailu, jonka aiheena oli stand up -komiikka. SubTV:llä esitetyn yhdeksänosaisen kilpailun voittajaksi selviytyi Sami Hedberg. Suuri osa kilpailuun osallistuneista on jatkanut uraansa menestyksekkäästi stand up- tai viihdealalla.

Kilpailun tuomareina toimivat André Wickström, Stan Saanila ja Mika Eirtovaara. 

## Osallistujat
Kilpailuun haki parisataa ihmistä, joilla oli vähän aiempaa kokemusta. Voittaja pääsi koko Suomen kattaneelle G.U.S.U.-kiertueelle Mika Eirtovaaran kanssa.

### Finalistit
*Sami Hedberg
*Pirjo Heikkilä
*Riku Sottinen

### Muut
*Tatu Uimonen
*Anitta Ahonen
*Simo-Pekka Lahtinen
*Marja-Leena Runonen
*Pete Kosonen
*Harri Teittinen
*Toni Jyvälä
*Risto K. Järvinen
*Tomi Välimaa
*Anne Voutilainen
*Fredi Lilius
*Kimmo Kaarenoja
*Mikko Jokipii
*Marko Itkonen
*Jussi Simola
*Jussi Purontakanen

## Lähteet
*http://www.wtcomedy.com/fi/wall_of_fame/article-35872-15306-get-up-stand-up-kevat-2005?offset_35872=15 
*http://www.imdb.com/title/tt0442873/epcast IMDb
Putrajayan ePrix 2014

**Putrajayan ePrix 2014** eli **2014 Putrajaya ePrix** oli Formula E -sarjan kauden 2014–2015 toinen kilpailu ja samalla kaikkien aikojen toinen Formula E -sarjan kilpailu. Kilpailu ajettiin 22. marraskuuta Putrajayan katuradalla Malesian Putrajayassa. 

Kilpailu oli suunniteltu ajettavaksi jo 18. lokakuuta, mutta Malesian hallituksen pyynnöstä kilpailun ajankohta siirrettiin marraskuun 22. päivään. Poiketen muista Formula E -osakilpailuista Malesian GP:n kilpailu ajettiin kaksi tuntia aikaisemmin, kello 14.00 alkaen paikallista aikaa. Syynä tähän oli odotettu sääennuste rankkasateesta.

Aika-ajoissa paalupaikalle ajoi Nicolas Prost, mutta hän kärsi 10 lähtöruudun rangaistuksen, jonka hän sai kolaroituaan edellisessä Kiinan GP:ssä yhdessä Nick Heidfeldin kanssa. Prost starttasi kilpailuun 11. ruudusta, mutta hän silti sai paalupaikan oikeuttamat kolme pistettä. 

Kilpailun voittoon ajoi Virgin Racingin Sam Bird.  Toiseksi sijoittui  Audi Sport ABT:n Lucas di Grassi ja kolmanneksi E.dams-Renaultin Sébastien Buemi.

## Tulokset
### Aika-ajot

**Huomioita:**
*1 &mdash; Nicolas Prost ajoi paalupaikalle, mutta sai 10 lähtöruudun rangaistuksen edellisen kilpailun kolarista Nick Heidfeldin kanssa. Prost starttasi kilpailuun 11. sijalta, mutta hänen nimiinsä merkittiin silti paalupaikka ja hän sai paalupaikan oikeuttamat kolme pistettä.
*2 &mdash; Jerome d'Ambrosio sai rangaistuksen ylitettyään 28 kWh käytön aika-ajon aikana ja hänet pudotettiin lähtöruudukon viimeiseksi.

### Kilpailu

**Huomioita:**
*1 &mdash; Katherine Legge sai 10 lähtöruudun rangaistuksen seuraavaan kilpailuun Ress systeemin vaihdoksen vuoksi.
*2 &mdash; Nick Heidfeld poissuljettiin kilpailusta, koska hänen autonsa akkua ei ladattu tallin tiloissa. Heidfeldin keskeyttämisen jälkeinen 19. sija vaihtuu 20. sijaksi.

## Muuta
* Matthew Brabham debytoi Andretti Autosportilla korvaten Charles Picin.
* António Félix da Costa debytoi Amlin Agurilla korvaten Takuma Satōn.
*Andretti Autosportin Franck Montagny kärähti kokaiinin käytöstä kilpailun jälkeisessä dopingtestissä.

## Sijoitukset kilpailun jälkeen
;Kuljettajien pisteet

;Valmistajien pisteet

* **Huom!**: Vain viiden parhaan sijoitukset sisällytetty.

## Lähteet
Rob Goris

**Rob Goris** (15. maaliskuuta 1982 Herentals, Belgia – 5. heinäkuuta 2012 Rouen, Ranska) oli belgialainen maantiepyöräilijä ja jääkiekkoilija.

## Jääkiekkoura
Hyökkääjänä pelannut Goris aloitti jääkiekkoilun kotikaupungissaan Herentalsissa, jossa hän pelasi ensimmäiset miesten pelinsä 16-vuotiaana kaudella 1998–1999. Goris vietti joukkueessa lähes koko seurajoukkueuransa ja voitti Belgian-mestaruuden vuosina 2002 ja 2009 sekä Belgian Cupin vuosina 1999, 2000 ja 2003. Hän pelasi myös vuodet 2003–2005 toisessa pääsarjajoukkueessa, Olympia Heist op den Bergissä, jossa Goris voitti Belgian-mestaruuden vuonna 2004.

Goris edusti Belgiaa I-divisioonan MM-kilpailuissa vuonna 2004 sekä II-divisioonan MM-kilpailuissa vuosina 2005 ja 2006, joista jälkimmäinen turnaus päättyi A-lohkon pronssiin. Hän on toiminut myös Belgian A-maajoukkueen kapteenina.

## Pyöräilijäura
Goris aloitti maantiepyöräilyn lopetettuaan jääkiekkoilun ja hän voitti Palmes Cransin tallissa kansallisen amatöörisarjan mestaruuden. Hän loi sittemmin myös ammattilaisuraa Veranda's Willems-Accentin tallissa.

Goris toimi vuoden 2012 Ranskan ympäriajossa belgialaisen televisioyhtiön VRT:n asiantuntijana. Hän sai 5. heinäkuuta 2012 sydänkohtauksen ja kuoli hotellihuoneessaan Rouenissa, jonne ympäriajon neljäs etappi päättyi.

## Muuta
Belgian maajoukkueessa pelanneet jääkiekkoilijat Vincent ja Mitch Morgan ovat Gorisin serkkuja.

## Jääkiekkotilastot

## Lähteet
*

### Viitteet
Suppilokaktukset

**Suppilokaktukset** (*Eriosyce*) on 35-lajinen eteläamerikkalainen kaktuskasvisuku. Sen tieteellinen nimi koostuu kreikan sanoista erion 'villa' ja syke 'viikuna' ja viittaa villakarvan peittämiin hedelmiin. Kasvit kukkivat päivällä melkein mihin vuodenaikaan tahansa, ja kukkien pölyttäjinä toimivat hyönteiset ja kolibrit.

## Tuntomerkit
Suppilokaktukset ovat tavallisesti yksivartisia, enemmän tai vähemmän pallomaisia ja kooltaan vaihtelevia. Varren pituus vaihtelee senttimetristä metriin, läpimitta kahdesta 50 cm:iin. Varressa on 7-30 tai enemmän uurteita, ja uurteiden reunoilla on tavallisesti nystyjä. Kussakin kääpiöversossa eli areolissa on muutama piikki tai niitä on paljon. Pisimmillään ne ovat viiden sentin pituisia. Piikit ovat joko neulamaisia tai sukasmaisia. Juuristo on rihmamaista hajajuuristoa tai pääjuuri, joka voi liittyä varteen ohuen kuroutuman välityksellä.

Suppilokaktusten suppilomaiset tai melkein putkimaiset kukat sijaitsevat varren latvan tuntumassa ja ovat väriltään keltaisia tai syvän karmiininpunaisia. Vartalon ja kukan tyvessä on paljon suomuja, joita vastapäätä on villamaisen karvan muodostamia tupsuja tai toisinaan harjasmaisia piikkejä. Suppilokaktusten hedelmä on ontto marja, jonka ontelossa on usein irrallisia siemeniä. Hedelmä on usein luonteenomaisesti villamaisen karvan peittämä ja avautuu tavallisesti tyveltään. Hedelmässä on myös jäljellä kuihtuneita kukan osia.

## Levinneisyys
Suppilokaktuksia tavataan Andien rinteillä 3000 metrin korkeuteen asti Keski-Chilestä Etelä-Peruun ja Argentiinan luoteisosiin ulottuvalla alueella.

## Lajit
Suku *Eriosyce*, suppilokaktukset:
**E. andreaeana*
**E. aspillagae*
**E. aurata*
**E. bulbocalyx*
**E. chilensis*
**E. confinis*
**E. crispa*
**E. curvispina* (?*Neoporteria occulta*) - mukulasuppilokaktus
**E. engleri*
**E. esmeraldana*
**E. garaventae*
**E. heinrichiana*
**E. islayensis* - villasuppilokaktus
**E. krausii*
**E. kunzei*
**E. laui*
**E. limariensis*
**E. marksiana*
**E. napina*
**E. occulta*
**E. odieri*
**E. omasensis*
**E. recondita*
**E. rodentiophila*
**E. senilis*
**E. sociabilis*
**E. strausiana*
**E. subgibbosa*
**E. taltalensis*
**E. tenebrica*
**E. umadeave*
**E. vertongenii*
**E. villicumensis*
**E. villosa*

## Lähteet
Anderson E. F. 2001: The Cactus Family. - Timber Press. Portland, Oregon. 

Kasvien suomenkieliset nimet.
### Viitteet
Joe Smith, American

**Joe Smith, American** (Isossa-Britanniassa nimikkeenä *Highway to Freedom*) on vuonna 1942 ensi-iltansa saanut Richard Thorpen ohjaama yhdysvaltalainen draamaelokuva, jonka pääosissa ovat Robert Young ja Marsha Hunt. *Joe Smith, American* kertoo sotatarviketehtaan työntekijästä, joka joutuu vihollisvakoojien sieppaamaksi.

*Joe Smith, American* perustuu Paul Gallicon tarinaan *The Adventures of Joe Smith, American* (1940), jonka pohjalta Allen Rivkin laati elokuvan käsikirjoituksen. Elokuvan tuottajina olivat Jack Chertok ja Dore Schary, ja elokuvan tuotanto- ja levittäjäyhtiönä oli Metro-Goldwyn-Mayer. Elokuva kuvattiin loka-marraskuussa 1941 Kalifornian Culver Cityssä sijaitsevilla MGM:n studioilla ja Montebellossa pienellä 236 000 dollarin budjetilla. *Joe Smith, American* sai ensi-iltansa Yhdysvalloissa helmikuussa vuonna 1942. MGM:n merkintöjen mukaan elokuva tuotti maailmanlaajuisesti 708 000 dollaria. Voittoja kertyi MGM:lle 222 000 dollarin verran. Robert Young voitti roolisuorituksestaan National Board of Review -palkinnon parhaasta miespääosasta vuonna 1942.

## Näyttelijät

## Lähteet

## Aiheesta muualla
* 
* 
* ''Joe Smith, American'' TCM Movie Databasessa
Keräkaktukset

**Keräkaktukset** (*Escobaria*) on kaktuskasvisuku, jossa on 23 pohjoisamerikkalaista lajia. Sen tieteellinen nimi on annettu 1900-luvun alkupuolella vaikuttaneiden meksikolaisten Rómulo ja Numa Escobarin kunniaksi. Keräkaktusten läheisimpiä sukulaisia ovat piikaktukset (*Coryphantha*) ja syyläkaktukset (*Mammillaria*).

## Tuntomerkit
Keräkaktukset ovat matalakasvuisia, yksi- tai useampivartisia. Varsi on päältä litistynyt pallo tai lieriömäinen ja uurteeton. Varressa on nystyröitä, jotka usein korkkiintuvat ja karisevat vanhemmiten. Areolit ovat pitkänomaisia ja niissä on tavallisesti lyhyitä ja suoria piikkejä, jotka peittävät kasvia tiheästi. Kukat eivät useinkaan avaudu täysin, ja pohjusmalja on lyhyt. Uloimpien kehälehtien laidoissa on ripsiä. Hedelmä on pallomainen tai pitkänomainen, tavallisesti punainen, joskus vihreä tai vaaleanpunainen. Soikeat tai melkein pyöreät siemenet ovat ruskeita tai mustanruskeita, pinnalta kuoppaisia.

Piikaktuksista keräkaktukset eroavat kuoppapintaisilta siemeniltään, ripsekkäiltä ulkokehälehdiltään, varren mesiäisten puuttumiseltaan, ikääntyvien varren nystyjen korkkiintumis- ja karisemistaipumukseltaan, keväiseltä kukinta-ajaltaan, kukkien väriltään (keräkaktuksilla ei koskaan ole keltaisia kukkia), ja hedelmiltään, jotka ovat avautumattomia, punaisia ja paljaspintaisia. Eroja syyläkaktuksiin ovat areolit, jotka eivät keräkaktuksilla ole koskaan erilaistuneet yhtäältä piikkejä ja toisaalta kukkia tuottaviin osiin.

## Levinneisyys
Keräkaktukset kasvavat laajalla alueella Etelä-Kanadassa, Yhdysvaltain länsiosissa ja Meksikon pohjoisosassa. Yksi laji kasvaa Kuubassa (*[[Escobaria cubensis]]*).

## Lajit
Keräkaktusten suvun lajit:
* *Escobaria albicolumnaria*
* *Escobaria alversonii*
* *Escobaria chichuahuensis*
* *Escobaria cubensis*
* *Escobaria dasyacantha*
* *Escobaria deserti*
* *Escobaria duncanii*
* *Escobaria emskoetteriana*
* *Escobaria guadalupensis*
* *Escobaria hesteri*
* *Escobaria laredoi*
* *Escobaria lloydii*
* *Escobaria minima* – tähtikeräkaktus
* *Escobaria missouriensis*
* *Escobaria orcuttii*
* *Escobaria organensis*
* *Escobaria robbinsorum*
* *Escobaria sandbergii*
* *Escobaria sneedii* – valkokeräkaktus
* *Escobaria tuberculosa*
* *Escobaria villardii*
* *Escobaria vivipara* – parvikeräkaktus
* *Escobaria zilziana*

## Lähteet
* Anderson, E. F. 2001: The Cactus Family. – Timber Press. Portland, Oregon. 
* Finto: Kassu – Kasvien suomenkieliset nimet: Keräkaktukset (''Escobaria'')

### Viitteet

## Aiheesta muualla
* Suomen Lajitietokeskus: Keräkaktukset – ''Escobaria''
* ITIS: ''Escobaria'' 
* United States Department of Agriculture (USDA): ''Escobaria''
Kevin Hayes

**Kevin Hayes** (s. 8. toukokuuta 1992) on yhdysvaltalainen jääkiekkoilija, joka pelaa NHL-seura Pittsburgh Penguinsissa. Hayes on Chicago Blackhawksin ensimmäisen kierroksen varaus . Kevin Hayesin elokuussa 2021 kuollut isoveli Jimmy Hayes oli NHL-kiekkoilija. Myös heidän serkkunsa Tom Fitzgerald ja Keith Tkachuk ovat entisiä NHL-pelaajia.

## Ura
Hayes pelasi vuodet 2011–2014 Hockey Eastissa Bostonin yliopistossa. Ensimmäisten kolmen kautensa aikana hän teki 17 maalia ja yhteensä 67 pistettä. Viimeisenä vuotenaan hän muodosti ketjun nykyisten Calgary Flamesin pelaajien Bill Arnoldin ja Hobey Baker Awardin vuonna 2014 voittaneen Johnny Gaudreaun kanssa. Hän teki kauden aikana 28 maalia ja syötti 39 eli tuplasi kolmen ensimmäisen kauden aikana saamat pisteensä. Hän oli Hobey Baker Awardin kymmenen parhaan ehdokkaan joukossa ja hän on kerännyt mainetta kahden suunnan hyökkääjänä, jolla on tuottelias laukaus ja joka on hyvä ylivoimalla. Hänet nimettiin Beanpot -turnauksen arvokkaimmaksi pelaajaksi.

Chicago Blackhawks menetti oikeutensa Hayesiin 15. elokuuta 2014, kun ei ollut tehnyt hänen kanssaan sopimusta. 16. elokuuta hänestä tuli rajoittamattomasti vapaa pelaaja. Hayes ja New York Rangers solmivat 20. elokuuta tulokassopimuksen.

Kesäkuussa 2023 Flyers kauppasi Hayesin St. Louis Bluesiin vaihdossa kuudennen kierroksen varausvuoroon vuoden 2024 varaustilaisuudessa.

Kesäkuussa 2024 Blues kauppasi Hayesin ja toisen kierroksen varausvuoron Pittsburgh Penguinsiin.

## Lähteet
* 

### Viitteet
Vierintävastus

**Vierintävastus** on voima, joka vastustaa vierivän kappaleen liikettä. Se johtuu pääosin epäelastisista ilmiöistä: osa liike-energiasta kuluu muodonmuutokseen tai luistoon.

Vierintävastusta mallinnetaan yleisesti kitkana siihen liittyvine kitkavoimineen, mutta fysikaalisesti kyse ei ole ulkoisesta kitkavoimasta, vaikka ilmiöön liittyy yleensä lepokitkavoima. http://fi.wikibooks.org/wiki/Fysiikan_lukion_oppim%C3%A4%C3%A4r%C3%A4/Liikkeen_lait Yleisesti vierimiskitka on pienempi kuin vastaava liikekitka.  Yleisin esimerkki vierintävastuksesta on moottoriajoneuvon pyörät tiellä, jossa syntyy lämpöä ja melua sivutuotteena .

## Lähteet
Predateurs de Laval

**Prédateurs de Laval** on kanadalainen jääkiekkoseura, 
joka on kotoisin Lavalista Quebecista. Se pelaa LNAH-liigaa. Seura tunnettiin aikaisemmin nimellä Valleyfield Braves.

## Aiheesta muualla
* Prédateurs de Lavalin verkkosivut
Michael K. Williams

**Michael Kenneth Williams** (22. marraskuuta 1966 Brooklyn, New York, New York – 6. syyskuuta 2021 Brooklyn, New York) oli yhdysvaltalainen näyttelijä.

Williams tunnettiin erityisesti roolistaan Omar Littlenä televisiosarjasta *[[Langalla|The Wire]]*. Hän näytteli lisäksi muun muassa Albert ”Chalky” Whiten roolissa televisiosarjassa *[[Boardwalk Empire]]*. Lisäksi hän näytteli kymmenissä elokuvissa. *[[12 Years a Slave]]* -elokuvan näyttelijäkaartille myönnettiin Parhaan näyttelijäkokoonpanon SAG-palkinto vuonna 2013. Broadwalk Empiren näyttelijät palkittiin SAG-palkinnolla vuosina 2011 ja 2012 (Paras näyttelijäkokoonpano draamasarjassa). Hänet myös tunnettiin kapteeni Kimble ”Irish” Gravesin ääninäyttelijänä videopeleissä Battlefield 4 sekä Battlefield 2042.

Williams löydettiin kuolleena asunnostaan New Yorkissa. Asunnosta löytyi huumeiden käyttöön viittaavia tarvikkeita ja New Yorkin oikeuslääkärin mukaan Williams kuoli tahattomaan huumeiden yliannostukseen. Williams oli aiemmin kertonut julkisuudessa huumeiden käytöstään ja sen tuomista ongelmista. 

## Lähteet

## Aiheesta muualla

* 
* Williamsin viralliset kotisivut
Mike Matheson

**Michael "Mike" Matheson** (s. 27. helmikuuta 1994 Pointe-Claire, Quebec, Kanada) on kanadalainen jääkiekkoilija, joka pelaa NHL-seura Montreal Canadiensissa. Hän on Florida Panthersin ensimmäisen kierroksen varaus .

## Ura
Mathesonin junioriura alkoi QMAAA:ssa Lac Saint-Louis Lionsin joukkueessa, jossa hän pelasi vuodet 2009–2011. Sen jälkeen hän liittyi USHL-joukkue Dubuque Fighting Saintsiin, jossa hän oli puolustajien maalipörssin ykkönen kaudella 2011–2012. Seuraavalla kaudella hän pelasi NCAA:ssa Bostonin yliopiston riveissä. Hänet valittiin Hockey Eastin tulokkaiden tähdistöön. 8. toukokuuta 2014 hänet nimettiin joukkueen kapteeniksi kaudelle 2014–2015. Hän pelasi samalla kaudella viisi ottelua AHL-seura San Antonio Rampagessa.

Matheson pelasi kaudella 2015–2016 uransa kolme ensimmäistä NHL-ottelua Florida Panthersissa. Pääosan kaudesta hän pelasi AHL:n Portland Piratesissa. Hän kuului maailmanmestaruuden voittaneeseen Kanadan joukkueeseen MM-kilpailuissa 2016. Hän teki turnauksen kymmenessä ottelussa kaksi maalia ja antoi neljä maalisyöttöä. Hänet valittiin kilpailujen All Stars -joukkueeseen ja parhaaksi puolustajaksi. Syyskuussa 2020 Panthers kauppasi Mathesonin yhdessä Colton Sceviourin kanssa Pittsburgh Penguinsiin vaihdossa Patric Hörnqvistiin. Heinäkuussa 2022 Penguins kauppasi Mathesonin ja neljännen kierroksen varausvuoron vuoden 2023 varaustilaisuudessa Montreal Canadiensiin vaihdossa Jeff Petryyn ja Ryan Poehlingiin. 

Marraskuussa 2025 Matheson solmi Canadiensin kanssa viisivuotisen ja yhteensä 30 miljoonan dollarin arvoisen jatkosopimuksen, joka alkaa kaudella 2026–2027.

## Lähteet
*
### Viitteet
Päihdesairaala

**Päihdesairaala** (ent. Järvenpään sosiaalisairaala) on Suomen ainoa riippuvuusongelmien hoitoon erikoistunut sairaala. Sairaala sijaitsee kesäkuusta 2025 alkaen Espoon Leppävaarassa, mitä aiemmin se sijaitsi pitkään Järvenpään Haarajoella. Se on A-klinikka Oy:n palvelu. 
## Historia
Sairaala on toiminut vuodesta 1951 lähtien, ensin valtion laitoksena ja vuosina 1994–2017 osana A-klinikkasäätiön palvelukokonaisuutta. Sairaala ilmoitti helmikuussa 2025 siirtyvänsä Järvenpäästä Espooseen. Vaikka tilat vaihtuivatkin, sairaalan henkilökuntaan tai palveluihin ei kohdistunut muutoksia.
## Palvelut
Päihdesairaalaan voivat hakeutua hoitoon erilaisista riippuvuuksista kärsivät henkilöt ja heidän läheisensä kaikkialta Suomesta. Hoitoonpääsy edellyttää kuitenkin tyypillisesti hyvinvointialueen antamaa maksusitoumusta. Sairaalan palveluihin sisältyvät katkaisu- ja vieroitushoito, päihdekuntoutus, perhekuntoutus, lääkkeetön yhteisöhoito sekä työ- ja toimintakyvyn arviointi. Asiakaspaikkoja on 70.

## Lähteet
Suomen Punaisen Ristin piirit

**Suomen Punaisen Ristin piirit** muodostavat Suomen Punaisen Ristin alueelliset organisaatiot. Suomen Punaisella Ristillä on kaksitoista piiriä, joista osa on ruotsinkielisiä tai saamenkielisiä.

## Lähteet
Lahden ammattikorkeakoulun sosiaali- ja terveysala

**Lahden ammattikorkeakoulun Sosiaali- ja terveysala** on Lahden ammattikorkeakoulun yksikkö. Sosiaali- ja terveysalalta valmistuu hyvinvoinnin edistämisen ammatteihin hoitotyön, fysioterapian ja sosiaalialan asiantuntijoita. Lahden ammattikorkeakoulun opetussuunnitelmat vastaavat tulevaisuuden osaamistarpeisiin.

Lahden ammattikorkeakoulu aloitti toimintansa ensimmäisten suomalaisten ammattikorkeakoulujen joukossa 1992. Sitä ennen sosiaali- ja terveysalan koulutusta oli annettu Sosiaali- ja terveysalan oppilaitoksessa. LAMKiin rakentui uusi, amk-tasoinen sosiaali- ja terveysalan koulutus. Sosiaali- ja terveysalan oppilaitos jatkoi toimintaansa ja toimii nykyisin osana Salpausta.

LAMK oli osa Päijät-Hämeen koulutuskonsernia vuosina 1996-2014. Lahden ammattikorkeakoulu aloitti 1. tammikuuta 2015 itsenäisenä ammattikorkeakouluosakeyhtiönä. Vuoden 2018 alusta Lahden ammattikorkeakoulun omistajaksi tulee LUT-yliopisto.

## Koulutukset
### AMK-tutkintoon johtavat koulutukset
* Fysioterapeutti (AMK)
* Sairaanhoitaja (AMK)
* Sosionomi (AMK)
* Bachelor's Degree Programme in Nursing, Registered Nurse

### YAMK-tutkinnot
YAMK-tutkintoon johtavia koulutuksia lukuvuonna 2017-2018 ovat
* Sosiaali- ja terveysalan ylempi AMK, Sosiaali- ja terveysalan kehittäminen ja johtaminen
* Sosiaali- ja terveysalan ylempi AMK, Sosiaali- ja terveyspalvelujen digitalisaatio ja liiketoimintaosaaminen
* Sosiaalialan ylempi AMK, lasten ja nuorten hyvinvoinnin edistäminen

YAMK-tutkintoon johtavat koulutukset lukuvuodesta 2018-2019 eteenpäin ovat
* Digitaaliset ratkaisut
* Uudistava johtaminen
* Asiakkuusjohtaminen sosiaali- ja terveyspalveluissa

Täydennyskoulutuksen keinoin alan ammattilaiset voivat päivittää osaamistaan. Täydennyskoulutuksen tavoitteena on yksilön ja koko työyhteisön ammatillisen asiantuntijuuden ja osaamisen vahvistaminen ja sen kehittyminen. Täydennyskoulutusta on saatavalla laajalti sosiaali- ja terveysalan ammatillisiin tehtäviin. Esimerkkeinä mainittakoon GAS, muistisairaan kohtaaminen, Maitland -konsepti, ergonomia ja haavanhoitoon liittyvät koulutukset.
Suomen Punaisen Ristin Hämeen piiri

**Suomen Punaisen Ristin Hämeen piiri** toimii entisen Hämeen läänin alueella nykyisissä Kanta-Hämeen, Pirkanmaan ja Päijät-Hämeen maakunnissa.

## Hämeen piiri Kanta-Hämeessä
Kanta-Hämeessä on kymmenen osastoa. Niistä Hauhon ja Hämeenlinnan sekä Lammi-Tuuloksen osasto toimivat Hämeenlinnan kaupungissa. Hauhon kunta, Lammin kunta ja Tuuloksen kunta ovat yhdistyneet Hämeenlinnan kaupunkiin.

## Hämeen piiri Pirkanmaalla
Pirkanmaalla on 29 osastoa. Tampereen kaupungissa niistä toimii kolme. Teiskon kunta on yhdistynyt Tampereen kaupunkiin.

## Hämeen piiri Päijät-Hämeessä
Päijät-Hämeessä on kahdeksan osastoa. Nastolan kunta on yhdistynyt Lahden kaupunkiin. Iitin kunta on siirtynyt Kymenlaakson maakunnasta Päijät-Hämeen maakuntaan. Kuitenkin Suomen Punaisen Ristin Iitin osasto kuuluu edelleen Suomen Punaisen Ristin Kaakkois-Suomen piiriin eikä Suomen Punaisen Ristin Hämeen piiriin.

Päijät-Hämeen maakunnassa järjestettiin 2022 Päijät-Hämeen hyvinvointikuntayhtymän sosiaalipäivystäjien Suoja-2022-harjoitus, jossa harjoiteltiin evakuointikeskuksen toiminnan tukemista vapaaehtoisvoimin. Harjoitukseen osallistui henkilöitä Asikkalan, Heinolan, Kärkölän, Lahden alueen, Nastolan ja Orimattilan osastoista sekä lisäksi myös Autoliiton Nastolan osasto.

## Lähteet
Strășeni

**Strășeni** (, ) on kaupunki Keski-Moldovassa, 24 kilometriä pääkaupunki Chișinăun keskustasta luoteeseen. Tämä noin 21&nbsp;400 asukkaan kaupunki on osa 92&nbsp;100 asukkaan Strășenin piiriä ja piirinsä hallintokeskus. Strășenin kaupunki on kasvanut jonkun verran vuoden 2004 jälkeen; tuolloin kaupunkiasukkaita oli 18&nbsp;320.

Strășenissa on rautatieasema Romanian rajan läheltä Unghenista Chișinăuhun johtavan radan varrella. Junaliikenne maan pohjoisosista kuten Bălțista pääkaupunkiin kulkee samaa rataosuutta pitkin.


Kuva:MD.ST.Strășeni tîrg 2012-10-21.JPG|Tori Strășenissa.
Kuva:MD.ST.Strășeni.train.station sep-2012.JPG|Strășenin rautatieasema.
Kuva:Straseni TV Mast 5.jpg|Strășenin 380-metrinen radio- ja tv-lähetinmasto on yksi Euroopan korkeimmista rakenteista.


## Lähteet

## Aiheesta muualla

*Sääennuste Strășeniin (meteo2.md)